2. Riżoluzzjoni tal-Parlament Ewropew ta' l-24 ta' April 2007 b'kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima II - Kunsill (C6-0466/2006 - 2006/2072(DEC))



Official Journal 074 E , 20/03/2008 P. 0338 - 0339



2. Riżoluzzjoni tal-Parlament Ewropew ta' l- 24 ta' April 2007 b'kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għassena finanzjarja 2005, Taqsima II — Kunsill (C6-0466/2006 — 2006/2072(DEC)) Il-Parlament Ewropew, - wara li kkunsidra l-baġit ġenerali ta' l-Unjoni Ewropea għas-sena finanzjarja 2005 [1], - wara li kkunsidra l-kotba finali annwali tal-Komunitajiet Ewropej għas-sena finanzjarja 2005 — Volum I (C6-0466/2006) [2], - wara li kkunsidra r-rapport annwali tal-Kunsill lill-awtorità tal-kwittanza dwar il-verifiki interni mwettqa fl-2005, - wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għassena finanzjarja 2005, u r-rapporti speċjali tal-Qorti ta' l-Awdituri, flimkien mat-tweġibiet ta' l-Istituzzjonijiet li jkunu qed jiġu verifikati [3], - wara li kkunsidra d-dikjarazzjoni ta' assigurazzjoni dwar l-affidabilità tal-kontijiet kif ukoll il-legalità u rregolarità ta' l-operazzjonijiet li jkunu għaddejjin, provduti mill-Qorti ta' l-Awdituri bi qbil ma' l-Artikolu 248 tat-Trattat KE [4], - wara li kkunsidra l-Artikoli 272(10), 274, 275 u 276 tat-Trattat KE, - wara li kkunsidra r-Regolament (KE, Euratom) Nru 1605/2002 tal-Kunsill tal- 25 ta' Ġunju 2002 dwar regolament finanzjarju applikabbli għall-baġit ġenerali tal-Komunitajiet Ewropej [5] u speċjalment l-Artikoli 50, 86, 145, 146 u 147 tiegħu, - wara li kkunsidra l-Artikolu 71 u l-Anness V tar-Regoli ta' Proċedura tiegħu, - wara li kkunsidra r-rapport tal-Kumitat għall-Kontroll tal-Baġit (A6-0108/2007), 1. Jinnota li fl-2005 il-Kunsill kellu disponibbli approprjazzjonijiet ta' impenn li jammontaw għal total ta' EUR 588182640,52 b'rata ta' utilizzazzjoni ta' 96.69 %; 2. Jinnota li wara l-introduzzjoni tal-kontabilità tad-dovut (accrual accounting) b'effett mill- 1 ta' Jannar 2005, id-dikjarazzjonijiet finanzjarji tal-Kunsill juru bilanċ ekonomiku pożittiv ta' EUR 19 386 891.40 u ammonti identiċi (EUR 398 520 004.03) ta' attivi u ta' passivi; 3. Ifakkar li, għall-kuntrarju ta' Istituzzjonijiet oħra, il-Kunsill ma jressaqx rapport ta' attività annwali quddiem il-Parlament Ewropew, filwaqt li jsemmi l-Ftehima tal-Ġentlomi ta' l-1970 (Riżoluzzjoni reġistrata fil-minuti tal-laqgħa tal-Kunsill tat- 22 ta' april 1970) u n-nuqqas ta' xi rekwiżit korrispondenti fir-Regolament Finanzjarju; jitlob lill-Kunsill biex jerġa' jikkunsidra d-deċiżjoni li ma jippubblikax rapport ta' attività sabiex ikollu jagħti iżjed rendikont lill-pubbliku ġenerali u lil dawk li jħallsu t-taxxa; 4. Jirrimarka dwar is-sejba tal-Qorti ta' l-Awdituri (ECA) (paragrafu 10.11) li filwaqt li s-sistema rriformata tal-Kunsill għar-rimbors ta' l-ispejjeż ta' l-ivvjaġġar tad-delegati tal-Membri tal-Kunsill naqqset ħafna mill-piż amministrattiv, kien hemm kontrolli insuffiċjenti dwar il-validità tad-dikjarazzjonijiet ta' l-Istati Membri qabel ma sar il-ħlas tal-pagament ta' Lulju 2005; 5. Jinnota mir-rapport annwali ta' l-Awditur Intern li rigward l-ispejjeż tal-missjonijiet tad-delegati tal- Kunsill, l-Awditur Intern jisħaq fuq il-ħtieġa li jkun hemm aktar trasparenza f'dak li jirrigwarda l-eliġibilità tal-laqgħat u ta' l-ispejjeż li jistgħu jkunu rimborsati u jirrakkomanda li jkun stabbilit grupp ta' ħidma sabiex jeżamina kwistjonijiet bħal dawn; 6. Jinnota t-tweġiba tal-Kunsill lill-Qorti Ewropea ta' l-Awdituri li fuq il-bażi ta' rapport tas-Servizz ta' Verifika Interna tal-Kunsill fuq kif qed taħdem is-sistema l-ġdida ta' l-ispejjeż ta' l-ivvjaġġar tad-delegati tal- Membri tal-Kunsill sena wara l-introduzzjoni tagħha fl-2004, is-segretarjat tal-Kunsill bħalissa qiegħed jirrevedi s-sistema; jinnota li kull delegazzjoni issa tirċievi mis-segretarjat tal-Kunsill baġit limitat b'limitu ffissat; 7. Ifakkar li s-Segretarjat tal-Kunsill ma kienx irid jirrispondi b'mod uffiċjali għal kwestjonarju indirizzat lill-Istituzzjonijiet kollha (inkluż il-Parlament Ewropew) rigward l-użu ta' karozzi uffiċjali fir-rigward tat-termini tal-Ftehima tal-Ġentlomi fuq imsemmija; 8. Jenfasizza li l-Ftehima tal-Ġentlomi rigward it-taqsima tal-baġit f'dak li għandu x'jaqsam mal-Parlament Ewropew, tipprovdi li "Il-Kunsill jimpenja ruħu li ma jagħmel l-ebda emenda lill-istima ta' l-ispiża tal-Parlament Ewropew. Dan limpenn għandu jkun obbligatorju biss sakemm din l-istima ta' l-ispiża ma tiġix f'kunflitt mad-dispożizzjonijiet tal-Komunità, b'mod partikulari fir-rigward tar-Regolamenti ta' l-Istaff ta' l-Uffiċjali u l-Kundizzjonijiet tax-Xogħol ta' Impjegati Oħra, u fir-rigward tas-sede ta' l-Istituzzjonijiet;" 9. Hu tal-fehma li minħabba l-età tagħha u d-diskrepanza sustanzjali bejn il-kliem użat u t-tifsira jew linterpretazzjoni li hi attribwita lilhom, il-Ftehima tal-Ġentlomi ji sta' jkun li teħtieġ li tkun irriveduta; 10. Jemmen li l-kompromess li hemm bħalissa li jikkonsisti fi djalogu informali bejn il-Kunsill u ċ-chairman flimkien mar-rapporteur tal-kumitat kompetenti għandu jitwessa' sabiex jinkludi Membru minn kull grupp politiku; jagħti istruzzjonijiet lill-kumitat kompetenti tiegħu biex jibda negozjati mal-Kunsill bil-ħsieb li jiġu pprovduti arranġamenti rriveduti għal djalogu informali bil-lest għall-proċedura tal-kwittanza li tmiss; 11. Josserva li fir-rapport speċjali tagħha Nru 9/2006 il-Qorti Ewropea ta' l-Awdituri (ECA) sabet li fl- 2005 kull paġna ta' traduzzjoni tal-Kunsill ġiet tqum EUR 276 (meta mqabbla mal-EUR 194 fil-Kummissjoni u l-EUR 119 fil-Parlament Ewropew); jinnota li din id-differenza hija spjegata parzjalment mis-suċċess tas-segretarjat tal-Kunsill fit-tnaqqis li għamel fin-numru u t-tul tad-dokumenti li ntbagħtu għat-traduzzjoni u mis-suċċess ta' meta stabbilixxa lista ta' dokumenti l-aktar importanti u jinnota li meta jasal il-waqt il-Kunsill qed jippjana li jnaqqas in-numru ta' l-istaff ta' tradutturi b'mod sostanzjali; 12. Jitlob li jkun hemm trasparenza massima fil-qasam tal-Politika Komuni ta' l-Affarijiet Barranin u tas- Sigurtà (CFSP); jitlob lill-Kunsill biex jiżgura, bi qbil ma' punt 42 tal-Ftehima Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-maniġment finanzjarju sod [6], li l-ebda spiża tas-CFSP li topera ma tkun tidher fil-baġit tal-Kunsill; iżomm id-dritt li, fejn hu xieraq, jieħu passi neċessarji jekk ikun hemm ksur tal-ftehima. [1] ĠU L 60, 8.3.2005. [2] ĠU C 264, 31.10.2006, p. 1. [3] ĠU C 263, 31.10.2006, p. 1. [4] ĠU C 263, 31.10.2006, p. 10. [5] ĠU L 248 tas-16.9.2002, p.1 Regolament kif emendat mir-Regolament (KE, Euratom) Nru 1995/2006 (ĠU L 390 tat-30.12.2006, p.1). [6] ĠU C 139, 14.6.2006, p. 1. --------------------------------------------------